પ્લૅટફૉર્મ-નંબર એક પર પડી રહેલાં પતરાંઓ ક્યારે હટાવવામાં આવશે અને બીજા પ્લૅટફૉર્મનાં જૂનાં સિમેન્ટનાં પતરાંઓ હટાવવામાં આવશે કે નહીં એના વિશે મુલુંડ સ્ટેશનના એન્જિનિયરિંગ-વિભાગના અધિકારીએ મિડ-ડે LOCALને કહ્યું હતું કે ‘રેલવેવાળા આવા કોઈ પણ સામાનનું ઑક્શન કરીને કૉન્ટ્રૅક્ટ આપતા હોય છે. આ ભંગારનું પણ ઑક્શન થઈ ગયું છે અને એક ટ્રક ભરીને ભંગાર લઈ પણ ગયા છે. બાકીનો ભંગાર પછીથી લઈ જશે. પ્લૅટફૉર્મ-નંબર એક માટે અમે જે ટેન્ડર નાખેલું એ પાસ થઈ જતાં જૂનાં પતરાંઓ અમે બદલી નાખ્યાં છે. એ જ રીતે પ્લૅટફૉર્મ-નંબર બે, ત્રણ અને ચારના ટેન્ડર પણ પાસ થઈ ગયા તો બધાં પ્લૅટફોર્મ્સનાં પતરાંઓ બદલી નાખશું.’